Àgbékalẹ̀ Ẹ̀kọ́ ni ó dá lè ìfọ́sí wẹ́wẹ́ ìlapa èrò olùkọ tí ol ùkọ́ ti pèsè kalẹ̀ ní kíkùn lórí ìgbékalẹ̀ bí ẹ̀kọ́ yóò ṣe ye àwọn akẹ́kọ̀ọ́ nínú iyàrá ìkẹ́kọ́. Ẹ̀wẹ̀, ojojúmọ́ ni olùkọọ́ gbọdọ̀ ma kọ ìlapa èrò ẹ̀kọ́ fún àsìkò ìkẹ́kọ́ kọ̀ọ̀kan ṣáájú kí ó tó wọ iyàrá ìkẹ́kọ̀ọ́. Èyí yóò mú kí ẹ̀kọ́ ó ye àwọn akẹ́kọ̀ọ́ lásìkò ìdánilẹ́kọ̀ọ́ wọn. Àgbékalẹ̀ ẹ̀kọ́ ma ń dá lè orí nkan mẹ́ta. Àkọ́kọ́ ni Kí ni àwọn akẹ́kọ̀ọ́ ní láti mọ̀? Èkejì: Ọ̀nà wo ni wọn yòó gbà yé wọn tàbí mọ ẹ̀kọ́ náà? Ẹkẹta ni: Báwo ni olùkọ́ yóò ṣe ṣe ìgbéléwọ̀n àgbọ́yé àwọn akẹ́kọ̀ọ́? Àgbékalẹ̀ ẹ̀kọ́ yí ni yóò ran olùkọ lọ́wọ́ láti ṣe àṣeyọrí lórí ètò ìkọ́ni rẹ̀ gbogbo.